Klikk for å komme forbi presentasjonsbildet. Neste skjermbilde inneholder opplysninger på engelsk om hvordan spillet skal spilles. Klikk på nytt og spillet starter.
Hensikten er å samle sammen det skrotet som vises på linjen nederst på skjermen, i avfallskvernen. Ved å klikke på de røde pilene styrer du kranen, da flytter den seg i samme retning som pilen. Det blå håndtaket brukes for å plukke opp ting og slippe dem igjen. Når alle tingene er samlet opp, blir det utlevert et samlekort, og et nytt spill starter. Til høyre i skjermbildet er det en tidsangiver som startes med et klikk og kan brukes til å finne ut hvor lang tid som går med til å løse oppgaven.
Når skyggen av kranen treffer en gjenstand, kan det blå håndtaket brukes for å plukke opp gjenstanden.  Deretter skal kranen styres tilbake til kvernen, og et klikk på det blå håndtaket vil få kranen til å slippe. Noen av gjenstandene som skal plukkes opp, kan være skjult bak andre. Derfor kan det være nødvendig å flytte litt rundt på skrotet for å få øye på de tingene som skal samles opp.
Du går ut av spillet ved å klikke på arbeidshjelmen.

Fisher-Price Big Action Construction Kit kjører under Windows 95 eller nyere.

Systemkrav
486/66 CPU
16 MB ram
5 MB diskplass

Avinstallering
I dialogboksen "Kontrollpanel" klikker du på "Legg til/fjern programmer". I listen over programmene velger du "Fisher-Price Big Action Construction Kit" og klikker på "Legg til/fjern"- knappen. Da blir Big Action Construction fjernet fra maskinen.